

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 024-03/23-01/25

URBROJ: 2178-12-03-23-02

Velika Kopanica, 18. srpnja 2023. godine.

**Z A P I S N I K**

**s 18. sjednice Općinskog vijeća**

**Općine Velika Kopanica**

 Na 18. sjednici Općinskog vijeća Općine Velika Kopanica, održanoj dana 18. srpnja 2023.g u Općinskoj vijećnici, Vladimira Nazora 1, Velika Kopanica s početkom u 19:02 sati, bilo je prisutno 9 od 13 izabranih Vijećnika Općinskog vijeća Općine Velika Kopanica.

Nazočni Vijećnici: Tomislav Jagić - Predsjednik, Ana Radičević, Miroslav Matić, Ivan Antolović, Krunoslav Zdunić, Darko Relota, Blaž Šokčević, Mijo Filer, Marina Jularić Divić.

Odsutni Vijećnici: Patricija Kurtušić, Tomislav Matasović, Ivan Stojanović.

Ostali prisutni: Ivan Meteš – načelnik, Marija Lolić Butorac – pročelnica i zapisničarka

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 20:02 h i pozdravio sve prisutne te konstatirao kvorum.

DNEVNI RED:

1. Prestanak mandata Vijećnici:

 a) Izvješće Mandatne komisije,

1. Verifikacija Zapisnika sa 17. sjednice Općinskog vijeća Općine Velika Kopanica;
2. Prijedlog Odluke o izradi V. izmjena i dopuna Prostornog plana uređenja Općine Velika Kopanica;
3. Prijedlog Odluke o izradi II. izmjena i dopuna Urbanističkog plana uređenja „Proizvodno-poslovne zone II“ Velika Kopanica;
4. Prijedlog Pravilnika o provedbi postupka jednostavne nabave;
5. Prijedlog Odluke o izmjenama i dopunama Odluke o komunalnim djelatnostima na području Općine Velika Kopanica;
6. Prijedlog Odluke o naknadama članovima Općinskog vijeća i članovima radnih tijela Općinskog vijeća Općine Velika Kopanica;
7. Razno.

Predsjednik čita Dnevni red i daje ga na raspravu. Nakon što nije bilo komentara, pitanja i prijedloga, Predsjednik Dnevni red daje na glasanje.

Dnevni red je javnim glasanjem usvojen jednoglasno (9 glasova ZA).

**TOČKA 1: 1. Prestanak mandata Vijećnici:**

 **a) Izvješće Mandatne komisije**

Predsjednik otvara 1. točku Dnevnog reda i daje riječ Miroslavu Matiću članu Mandatne komisije.

Miroslav Matić podnosi izvješće Mandatne komisije o prestanku mandata članici Općinskog vijeća Općine Velika Kopanica. Obaviještava Općinsko vijeće Općine Velika Kopanica da je Vijećnici Općinskog vijeća, Maji Špionjak (Crnolatac), prestao mandat na dan 28.6.2023. godine, danom odjave prebivališta s područja Općine Velika Kopanica.

Predsjednik Općinskog vijeća predlaže da se donese zaključak o primanju na znanje Izvješća Mandatne komisije.

Kako nema drugih komentara, pitanja i prijedloga, Predsjednik daje na glasanje prvu točku Dnevnog reda.

Zaključak o primanju na znanje Izvješća Mandatne komisije o prestanku mandata članici Općinskog vijeća Općine Velika Kopanica je javnim glasovanjem jednoglasno usvojen (9 glasova ZA).

**TOČKA 2: Verifikacija Zapisnika sa 17. sjednice Općinskog vijeća Općine Velika Kopanica**

Predsjednik otvara 2. točku Dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasanje drugu točku Dnevnog reda.

Verifikacija Zapisnika sa 17. sjednice Općinskog vijeća Općine Velika Kopanica je javnim glasovanjem usvojena jednoglasno (9 glasova ZA).

**TOČKA 3:** **Prijedlog Odluke o izradi V. izmjena i dopuna Prostornog plana uređenja Općine Velika Kopanica**

Predsjednik otvara 3. točku Dnevnog reda i daje riječ načelniku.

Načelnik pozdravlja prisutne i objašnjava razloge donošenja ovih V. ID PPU OVK. Posebno ističe izmjene i dopune vezane za izgradnju na području poslovne zone Proizvodno-poslovne zone II, Velika Kopanica koja je u privatnom vlasništvu, pojavio se investitor koji želi ulagati u zonu i on plaća taj dio ID PPU. Objašnjava da investitor ne može bez Općinskog vijeća pokrenuti i napraviti ID PPU. Također objašnjava proceduru donošenja ID PPU, navodi da će Plan biti na javnom izlaganju i da će o svemu biti obavještena javnopravna tijela navedena u Odluci.

Vijećnik Zdunić pita za poljoprivredni, tj. stočarski dio ID PPU, navodi da po sadašnjem PP je propisano da se smije držati 10 uvjetnih grla na 100 m od ceste, a pr. u Općini Gundinci je 50 uvjetnih grla.

Načelnik odgovara da je pitao izrađivače PP za taj dio i da će se vidjet kako se to može urediti, napominje da treba voditi računa i o drugim mještanima zbog mirisa, da stalno ima pritužbe na farme u Beravcima.

Pročelnica navodi da će PP ići u javno savjetovanje i da će tada svi mještani moći podnijeti vlastite prijedloge koji se tiču PP, a te prijedloge će proučiti izrađivači Zavod za prostorno planiranje Osijek, koji će znati jesu li ti prijedlozi prihvatljivi.

Kako nema drugih komentara, pitanja i prijedloga, Predsjednik daje na glasanje treću točku Dnevnog reda.

Odluka o izradi V. izmjena i dopuna Prostornog plana uređenja Općine Velika Kopanica je javnim glasovanjem usvojena jednoglasno (9 glasova ZA).

**TOČKA 4: Prijedlog Odluke o izradi II. izmjena i dopuna Urbanističkog plana uređenja „Proizvodno-poslovne zone II“ Velika Kopanica**

Predsjednik otvara 4. točku Dnevnog reda i daje riječ Načelniku.

Načelnik objašnjava da je ova Odluka o izradi II. izmjena i dopuna Urbanističkog plana uređenja „Proizvodno-poslovne zone II“ Velika Kopanica povezana s prethodnom točkom, s V. izmjenama i dopunama Prostornog plana uređenja. Navodi da se II. ID UPU mijenaju na prijedlog investitora te on snosi troškove. Objašnjava razloge donošenja plana i da će se tim planom urediti ta zona – kuda će ići vodovod, struja, rasvjeta, kanali...

Vijećnik Antolović pita radi li investitor sam taj plan, a Općini ga daje samo na uvid.

Načelnik objašnjva da ne, da se taj plan radi u suradnji Općine i investitora, da investitor daje svoje prijedloge, ali da ih Općina mora odobriti.

Vijećnik Antolović navodi da treba paziti da ne bude plan protivno javnim interesima.

Pročelnica napominje da se II. ID UPU šalju javno pravnim tjelima da daju svoje primjedbe i mišljenja da ne bi bilo kolizije između javnog interesa i interesa investitora.

Predsjednik vijeća napominje da će i ove II. ID UPU ići na javno savjetovanje.

Načelnik objašnjava da koji god investitor dođe, da će se možda morati mijenjati taj plan, investitori ih ne mogu mijenjati bez Općine.

Kako nema drugih komentara, pitanja i prijedloga, Predsjednik daje na glasanje četvrtu točku Dnevnog reda.

Odluka o izradi II. izmjena i dopuna Urbanističkog plana uređenja „Proizvodno-poslovne zone II“ Velika kopanica je javnim glasovanjem usvojena jednoglasno (9 glasova ZA).

**TOČKA 5:** **Prijedlog Pravilnika o provedbi postupka jednostavne nabave**

Predsjednik otvara 5. točku Dnevnog reda i daje riječ pročelnici.

Pročelnica objašnjava da se Pravilnik o provedbi postupka jednostavne nabave donosi temeljem Zakona o javnoj nabavi; za iznose nabave robe i usluga vrijednosti koje su manji od 26.540,00 EUR i nabave radova koji su vrijednosti manje od 66.360,00 EUR. Navodi da je u Pravilniku prag od 14.000,00 EUR, ako su nabave manje vrijednosti od 14.000,00 EURa tada se nabava provodi izravnim ugovaranjem, a ako je nabava veća tada ju provodi povjerenstvo uz napisanu proceduru.

Kako nema nikakvih komentara, pitanja i prijedloga, Predsjednik daje na glasanje petu točku Dnevnog reda.

Pravilnik o provedbi postupaka jednostavne nabave je javnim glasovanjem usvojena jednoglasno (9 glasova ZA).

**TOČKA 6: Prijedlog Odluke o izmjenama i dopunama Odluke o komunalnim djelatnostima na području Općine Velika Kopanica**

Predsjednik otvara 6. točku Dnevnog reda i daje riječ pročelnici.

Pročelnica objašnjava da je u Odluci o komunalnim djelatnostima utvrđeno koje us komunalne djelatnosti i načini na koje će se te komunalne djelatnosti obavljati. Ova izmjena Odluke je preporuka Državnog ureda za reviziju koji je u 2020. i 2021. godini proveo reviziju učinkovitosti upravljanja komunalnom infrastrukturom. Njihova je preporuka da se održavanje javne rasvjete obavlja temeljem pisanog ugovora, a ne temeljem ugovora o koncesiji zato što se financira isključivo iz općinskog proračuna. Nije uslužna komunalna djelatnost, ne može se ostvariti koncesijska naknada.

Kako nema nikakvih komentara, pitanja i prijedloga, Predsjednik daje na glasanje šestu točku Dnevnog reda.

Odluka o izmjenama i dopunama Odlukama o komunalnim djelatnostima na području Općine Velika Kopanica je javnim glasovanjem usvojena jednoglasno (9 glasova ZA).

**TOČKA 7: Prijedlog Odluke o naknadama članovima Općinskog vijeća i članovima radnih tijela Općinskog vijeća Općine Velika Kopanica**

Predsjednik otvara 7. točku Dnevnog reda i daje riječ pročelnici.

Pročelnica objašnjava da donošenjem Odluke o naknadama članovima Općinskog vijeća i članovima radnih tijela Općinskog vijeća Općine Velika Kopanica ne mijenjaju se naknade Vijećnicima. Odluka je usklađena sa Zakonom i uputom Ministarstva pravosuđa i uprave.

Kako nema nikakvih komentara, pitanja i prijedloga, Predsjednik daje na glasanje sedmu točku Dnevnog reda.

Odluka o naknadama članovima vijeća i članovima radnih tijela Općinskog vijeća Općine Velika Kopanica je javnim glasovanjem usvojena jednoglasno (9 glasova ZA).

**TOČKA 8: Razno.**

Predsjednik otvara 8. točku Dnevnog reda i daje riječ Načelniku.

Načelnik upoznaje Vijećnike s aktualnostima u Općini.

Navodi da uskoro kreće izgradnja vodovodne mreža Mala Kopanica – Divoševci. Prikupljaju se zahtjevi u Općini. Pravo na besplatne priključke uz Malu Kopanicu i Divoševce ima i dio Velike Kopanice, ulica Ivana Filipovića od kružnog toka i Gorjanci. Napominje da Općina sudjeluje u tom projektu s 10%.

Načelnik podsjeća Vijećnike da je sv. Ilija u četvrtak, zaštitnik Općine i da je Dan Općine. Navodi Vijećnicima događanje vezana uz Dan Općine i poziva ih da dođu.

Kako nema nikakvih daljnjih pitanja i komentara, Predsjednik zatvara sjednicu u 20:30 h.

 Zapisničarka Predsjednik Općinskog vijeća

**Marija Lolić Butorac, mag.soc. Tomislav Jagić, mag.ing.silv.**